钦定古今图书集成/明伦汇编/闺媛典/第320卷 > 皇清五十三 > 杨鼎铉妻陆氏
## 钦定古今图书集成/明伦汇编/闺媛典/第320卷 > 皇清五十三 > 杨鼎铉妻陆氏

按《海盐县志》：“陆氏，当湖文学基泰女。幼习《孝经》女训，年十八适杨鼎铉，奉舅姑恭顺有礼。未几，鼎遘危疾，氏恭奉汤药，衣不解带，百馀日。鼎没，氏年二十三，蓬垢号恸，殆不欲生。亲长或以微言讽，辄大怒绝之。独居织纴，目不窥户。二十年，翁疾笃，命抚仲叔长子江为嗣。氏诲迪不翅己出，苦节三十六年，年五十八卒。”